ທະນາຄານ ໄຊງ່ອນ-ຮ່າໂນ້ຍ ລາວ ຈຳກັດ (SHB) ໄດ້ໄຂຂຶ້ນຢ່າງເປັນທາງການ ໃນ ສປປ ລາວ ໃນວັນທີ 15 ມັງກອນ 2016 ຢູ່ທີ່ຖະໜົນລ້ານຊ້າງ, ບ້ານຫັດສະດີ, ເມືອງຈັນທະບູລີ, ນະຄອນຫຼວງວຽງຈັນ. ພິທີເປີດໄດ້ຮັບກຽດເຂົ້າຮ່ວມງານຈາກຜູ້ຕ່າງໜ້າການນຳລັດຖະບານລາວ ແລະ ຫວຽດນາມ, ມີບັນດາລູກຄ້າ, ຜູ້ຮ່ວມງານ ແລະ ພະນັກງານ SHB ລາວເຂົ້າຮ່ວມ. SHB ເປັນທະນາຄານເຕັມຮູບແບບທີ່ລົງທຶນ 100% ຢູ່ ສປປ ລາວ, ດ້ວຍທຶນລົງທະບຽນ 50 ລ້ານໂດລາສະຫະລັດ. ຈະເຄື່ອນໄຫວເປັນຢ່າງດີທາງດ້ານການເງິນ-ການທະນາຄານ ຕາມລະບຽບກົດໝາຍແຫ່ງ ສປປ ລາວ ເພື່ອຕອບສະໜອງການບໍລິການ, ຜະລິດຕະພັນຫຼາຍຮູບແບບຕາມຄວາມຕ້ອງການນຳໃຊ້ບໍລິການຂອງບັນດາລູກຄ້າທີ່ເປັນວິສາຫະກິດ, ລູກຄ້າສ່ວນບຸກຄົນຢູ່ໃນລາວ ກໍຄືບັນດາວິສາຫະກິດຫວຽດນາມທີ່ລົງທຶນຢູ່ໃນລາວ. ພ້ອມກັນນັ້ນ, ກໍຈະຂຸດຄົ້ນທ່າແຮງທ່ອງຕະຫຼາດຂອງລາວ, ສ້າງວຽກເຮັດງານທຳໃຫ້ຜູ້ອອກແຮງງານໃນທ່ອງຖິ່ນ, ປະກອບສ່ວນຊຸກຍູ້ສາຍພົວພັນເສດຖະກິດລະຫວ່າງ ຫວຽດນາມ ແລະ ລາວ ໃຫ້ເຂັ້ມແຂງ.